તમારી અંતિમ યાત્રામાં હું વ્હીલચેરમાં બેઠી હાજર રહી હતી. હૃદય લાગણીહીન બની ગયું હતું. દ્ભવીદ્ભવીને ભાવવિહોણી થઈ ગયેલી આંખો વર્ષા પછીના નિરભ્ર આકાશ સમી અૌપચારિક રીતે બધું નીહાળી રહી હતી. મેં આગ્રહ રાખ્યો હતો કે ચેપલમાં તમારા પ્રિય ગાયક પંડિત જસરાજનું હવેલી સંગીત વાગતું હોય. એ સંગીતની અસર મારા અંતરમાં ઊંડી ઊતરી થોડુંથોડું સાંત્વન આપતી રહી હતી, અને પથારીમાં આંખો બંધ કરી તમે એ સંગીતમા કેવા ડૂબી જતા તે દ્દશ્ય માણતી, તમારું અપરોક્ષ સાન્નિધ્ય અનુભવી રહી હતી, ત્યાં તો તમારા પ્રોફેશનલ ગૃપના અર્થશાસ્ત્રીઓ વચ્ચે સિંહ જેવા કેશવાળીવાળા લોર્ડ મેઘનાદે મને સાંત્વન આપતાં ગુજરાતીમાં કંઈક સુંદર કહ્યું, તમને કલ્પનામાં જોયાના હર્ષથી મારા હોઠ પર ફરકતા સ્મિત વડે મેં તેમનો આભાર માન્યો હતો.